b'\n_START_ARTICLE_\nDan vstaje slovenskega naroda\n_START_PARAGRAPH_\nDan vstaje slovenskega naroda je bil republi\xc5\xa1ki praznik SR Slovenije, ki se je proslavljal 22. julija. Na ta dan leta 1941 je Ra\xc5\xa1i\xc5\xa1ka \xc4\x8deta izvedla svojo prvo oboro\xc5\xbeeno akcijo pri Tacnu, kar je veljalo za prvi partizanski strel._NEWLINE_Na poti v slu\xc5\xbebo so pripadniki \xc5\xa1marnogorske partizanske skupine hudo ranili nekdanjega oro\xc5\xbenika in pomo\xc5\xbenega policista ter tolma\xc4\x8da pri \xc5\xbeandarmerijski postaji Sv. Martin na Savi (\xc5\xa0martno pod \xc5\xa0marno goro) Franca \xc5\xbdnidar\xc5\xa1i\xc4\x8da, ki je nemcem predal podatke o krajevnih pripadnikih komunistov. Gameljska skupina Ra\xc5\xa1i\xc5\xa1ke \xc4\x8dete je sicer \xc5\xbee dan prej neuspe\xc5\xa1no posku\xc5\xa1ala ubiti hitlerjanca Vilija Gattringerja in Nandeta Debeljaka. \xc5\xbdnidar\xc5\xa1i\xc4\x8d je ozdravel in umrl po vojni._NEWLINE_\xc5\xbde 16. julija 1941 je sicer zalo\xc5\xa1ka partizanska skupina Molni\xc5\xa1ke \xc4\x8dete v dolini Besnici, ob cesti Podgrad\xe2\x80\x93Veliko Trebeljevo, ubila nem\xc5\xa1kega vojaka, 13. maja 1941 pa se je na Mali Gori pri Ribnici z italijanskimi karabinjerji, vojaki in nekdanjimi jugoslovanskimi oro\xc5\xbeniki spopadla skupina TIGR.'